ŠPORTNI DAN

[bookmark: _GoBack]V četrtek, 8.9. 2016, so imeli učenci prvih razredov svoj prvi pohod. So  triinštirideseta generacija otrok, ki je letošnjega septembra prvič vstopila v Osnovno šolo Dolenjske Toplice. Bili so neučakani, polni pričakovanj, saj je bil pred njimi drugačen dan. Po nekaj deževnih dneh je posijalo sonce in pred šolo se je zbralo 46 pohodnikov in štiri spremljevalke. 
Po varni poti smo odkorakali do vasi Sela pri Dol. Toplicah, nato pa mimo travnikov in polj do Meniške vasi. Povzpeli smo se do cerkve Sv. Antona in tam izpraznili nahrbtnike z malico. Ob klepetu, igrah, poskušanju različnih zdravih dobrot je čas hitro minil in morali smo nadaljevati pot.  Le-ta nas je vodila skozi naselje Meniška vas, po tekaški stezi ob potoku Sušica  nazaj do šole. 
Nekaterim je bila ta pot povsem neznana, a kljub temu so veselo hodili, opazovali naravo in uživali.  Na koncu so vsi rekli, da je bil pohod  »suprski«.
                                                                                                                            Mojca Kranjc







